
**  **

**FELHÍVÁS**

**MEGAVERS 9**

**Országos televíziós tehetségkutató verseny**

Az Aba-Novák Agóra Kulturális Központ és a Szolnok Televízió 2009-ben, a költészet napja alkalmából indított tehetségkutató versenyt, melynek célja, hogy a versszerető közönség tehetséges fiatalok értő tolmácsolásában élvezhesse a klasszikus és kortárs költők műveit***.***

A rendezvény már nyolc alkalommal aratott óriási sikert. Akik figyelemmel kísérték a Megavers rendezvényeit, alkalmanként három előadásból és televíziós műsorból ismerhették meg azt a **16 fiatalt,** akik vállalták a megmérettetést úgy, hogy a versmondás intimitása keveredett a show-műsor elemeivel.

A szervezők, a versenyben résztvevő fiatalok, a neves színészekből és szakemberekből álló zsűri, valamint a közönség ezzel a rendezvénysorozattal kívánja megbecsülését kifejezni a magyar és egyetemes költészet értékei iránt.

A sikerre való tekintettel folytatni kívánjuk a programot, ezért újra meghirdetjük a versenyt **Megavers 9** címmel. Az 2017-es vetélkedőt **Arany Jánosmagyar író, költő, műfordító születése 200*.* évfordulójának tiszteletére rendezzük.**

Mivel ez a rendezvény már hagyományt teremtett, szeretnénk, ha ebben az évben is sok, a költészetet szerető fiatal mérettetné meg magát, mutatkozna meg a közönség előtt a felvételek során, illetve a televízió képernyőjén.

**A Megaversre azok is jelentkezhetnek, akik** **már szerepeltek, de nem értek el első helyezést a korábbi versenyek döntőin.** A Megavers 9 sikeres megrendezéséhez Jász-Nagykun-Szolnok megye közművelődési intézményeinek, iskoláinak, civil szervezeteinek segítségét és közreműködését is kérjük, valamint határon túli versenyzők jelentkezését is várjuk.

1. **Jelentkezés a versenyre:**

**I/1. A jelentkezés általános menete:**

* Jelentkezési lapokat juttatunk el a közművelődési intézményekbe, iskolákba, melyek terjesztésére és begyűjtésére felkérjük a helyi kollégákat.
* Tájékoztatást nyújtunk az Aba-Novák Agóra Kulturális Központ, a Szolnok Televízió, a Magyar Versmondásért Alapítvány honlapjain.
* A jelentkezés történhet elektronikus úton vagy levélben a Jelentkezési lapon megadott címeken, illetve videofilmen.
* Korhatár: 12-30 éves korig
* Vers: szabadon választott, javasolt egy Arany János-költemény
* Fontos! Legalább 2 verset kell tudnia előadói szinten annak, aki jelentkezik. A továbbjutóknak javasoljuk, hogy még 1 verssel készüljenek. (Elvárás a pontos és biztos szövegtudás, begyakorolt előadás.)
* **Jelentkezési határidő: 2017. február. 10.**

**I/2. Jelentkezés videofelvétel esetén:**

● A videofelvétel YouTube-ra való feltöltése után, a kitöltött jelentkezési lapot és a névvel ellátott videó linkjét a következő elérhetőségeken várjuk:

**Email: megavers@ankk.hu, másolatban pedig: megavers@szolnoktv.hu**

Cím: Aba-Novák Agóra Kulturális Központ, 5000 Szolnok, Hild János tér 1.

● Az email tárgymezőjében, postai küldemény esetén, a borítékon szerepeljen:

„Megavers 9-Szolnok TV- Név: ……………”

● A jelentkezők által feltöltött videók szabadon terjeszthetők, melyeket a YouTube oldalon lévő like-ok száma alapján rangsorolunk.

1. **A rendezvény lebonyolításának módja és szabályai:**

* Tervezett előválogatók: 2017. március hónapban, a jelentkezők létszámától függően
* A válogatókról televíziós felvétel készül, melyet a későbbiek során promóciós célokkal felhasználunk, illetve archiválunk.
* **Eredményt csak akkor hirdetünk, amikor az utolsó elődöntő is véget ért. A továbbjutókat e-mailben értesítjük.**

**A közönségszavazatok (like-olások) alapján az első két legtöbbet like-olt versenyző, valamint a Megavers Diaszpórában a Tengeren Túli Vetélkedő 2 nyertese automatikusan bejut a döntőbe.**

* A zsűri által az elődöntőkön kiválasztott versenyzők alkotják a középdöntő 18 fős mezőnyét. Az első középdöntőn 9, valamint a második középdöntőn is 9 versenyző áll majd reflektorfénybe.
* A továbbjutott fiatalokról mini portréfilmeket készít a Szolnok Televízió, melyek a verseny előtt többször is bemutatásra kerülnek, segítve ez által a döntést a szavazáskor.
* A középdöntőkbe jutott versenyzők tréningeken vesznek részt, melyek időpontjairól minden esetben e-mail-ben adunk tájékoztatást.
* A **középdöntőket március 9-én** és **március 23-án**, a **döntőt április 6-án** rendezzük meg **az Aba – Novák Agóra Kulturális Központ Liszt Ferenc Színháztermében**.
* A **középdöntőkből** a zsűri 3, a közönség 2 versenyzőt juttathat tovább szavazataival, így összesen 10 fiatal kerül a döntőbe.
* A szavazás az adást követő napon 0.00 órától indul és a döntőt megelőző napon 16.00 óráig tart. Szavazni lehet a Szolnok TV honlapján, e-mailben, (megavers@szolnoktv.hu) sms-ben (20/229-3200) és levélben a Szolnok TV címén: 5000 Szolnok, Hild János tér 1., illetve a rendezvény napján, a helyszínen.
* **Az értékes díjak mellett a fődíj: 1 hetes út a költészet fővárosába, Párizsba.**
* **A szavazók között is díjat sorsolunk ki: 1 db nagyképernyős, értékes televíziókészüléket.**

***A rendezvény szakmai együttműködői:***

***Magyar Versmondásért Alapítvány***

***Kecskeméti Színjátszó Műhely***

***Országos Diákszínjátszó Egyesület***

***Kanadai Magyar Kulturális Tanács***

***A produkció szerkesztő-rendezője: Harcsa Béla, a Szolnok TV cégvezető-főszerkesztője***

***harxa@szolnoktv.hu***

***Felkészítő tanár, társrendező: Farkasházi István, valamint az iskolák, intézmények felkészítő tanárai***

***Főszervező: Dr. Csilleiné Mága Erika, az Aba-Novák Agóra Kulturális Központ módszertani munkatársa***

Részletes információt Dr. Csilleiné Mága Erikától lehet kérni az Aba-Novák Agóra Kulturális Központ 56/514-569-es vonalas számán, a +36709771305 mobilszámon, vagy e-mail-ben: [megavers@ankk.hu](mailto:megavers@ankk.hu). Az aktuális hírek megtalálhatók lesznek a www.agoraszolnok.hu, [www.szolnoktv.hu](http://www.szolnoktv.hu) honlapokon.